Diari Oficial de la Generalitat Valenciana


Sumari del DOGV 7635, del 14-10-2015 (2015/8163)

Acord del Ple de l'Ajuntament de Guadassuar, de 24 de setembre de 2015, de resolució de l'adjudicació i de la condició d'agent urbanitzador del programa d'actuació del sector PPI-5 (Garrofera II, hui sector SUZI-3).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7635

Data del DOGV
:   14-10-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/8163


Data del document
:   02-10-2015

Organisme emissor
:   Ajuntament de Guadassuar

Tipus de document
:   Anunci

Descriptors 

:   * Guadassuar
    * pla d'urbanisme
    * administració local

Acord del Ple de l'Ajuntament de Guadassuar, de 24 de setembre de 2015, de resolució de l'adjudicació i de la condició d'agent urbanitzador del programa d'actuació del sector PPI-5 (Garrofera II, hui sector SUZI-3).  
 [2015/8163]  
El Ple de l'Ajuntament, en sessió celebrada el 24 de setembre de 2015, i vist el Consell Jurídic Consultiu, per unanimitat dels membres presents que representen la majoria absoluta del nombre legal de membres de la corporació, acorda:  
  
«Primer. Aprovar els informes tècnics i jurídics emesos, assumint com a pròpies les seues conclusions pels arguments i exposicions que figuren en estos, que es donen ací per reproduïts, als efectes del que disposa l'artículo 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC) i consegüentment;  
  
Segon. Desestimar les causes de resolució de l'adjudicació i de la condició D'agent urbanitzador del programa d'actuació del sector PPI-5 (Garrofera II, hui sector SUZI-3) al·legades per la mercantil Desarrollo Urbanístico Mare Nostrum, SLU pels motius exposats;  
  
Tercer. Resoldre l'adjudicació i la condició d'agent urbanitzador de Desarrollo Urbanístico Mare Nostrum, SLU del programa d'actuació del sector PPI-5 (Garrofera II, hui sector SUZI-3) acreditat l'incompliment culpable per inactivitat injustificada de l'urbanitzador durant un període de sis mesos consecutius o nou alterns (art. 143.1 LUV) i incompliment greu dels deures essencials de l'urbanitzador directament imposats per esta llei (art. 143.2.c LUV);  
  
Quart. Confiscar la garantia provisional depositada per Desarrollo Urbanístico Mare Nostrum, SLU per import de 300.000 euros (aval núm. 93726972, expedit pel Banc de València, hui Caixabanc, SA).  
  
Quint. Reclamar els danys i perjuís imputables a Desarrollo Urbanístico Mare Nostrum, SLU, instruint a este efecte procediment contradictori.  
  
Sext. Notifiqueu el present acord a Desarrollo Urbanístico Mare Nostrum, SLU, a Caixabanc, SA i als altres interessats als efectes procedents.»  
  
Contra este acord definitiu, que posa fi a la via administrativa, podrà interposar-se recurs potestatiu de reposició davant del mateix òrgan que el va dictar en el termini d'un mes comptat a partir de l'endemà de la notificació de l'acord.  
  
També podrà interposar-se alternativament recurs contenciós administratiu davant del jutjat contenciós administratiu en el termini de dos mesos, de conformitat amb el que establixen els articles 48, 107.3 i 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que els interessats puguen interposar qualsevol altre recurs que estimen oportú.  
  
  
Guadassuar, 2 d'octubre de 2015.- L'alcalde: Salvador Montañana Sanz.